Boeci

**Boeci** és el tretzè i últim episodi de la Segona Temporada de Merlí i el vint-i-sisè de la sèrie.

La Coralina està especialment amargada i sembra la discòrdia entre els professors. El Merlí fa una proposta curiosa als alumnes, i aquests li fan cas. Un fet impactant succeirà a l'institut, ara que s'acosta Nadal.

## Sinopsi

    Els Peripatètics són adormits a l’aula desprès d’una gran festa. L’Iván és el primer de despertar-se i s’apropa a la Berta. L’Iván li fa una carícia, quan el Marc demana que el deslliguin, ja que està enganxat amb celo a la pissarra i ja és de dia.

**UN DIA ABANS**

 El Merlí es troba a la Coralina pel passadís, mirant una pancarta Nadalenca. El Merlí li diu que passarà sola les festes de Nadal, la Coralina li diu que el vagi a veure al despatx, ja que vol parlar d’un examen robat. El Merlí marxa intentant amagar que està espantat ja que la Coralina sap el que va fer, i aquesta, enfadada arrenca la pancarta.

 La Coralina porta la pancarta arrugada a la sala de professors, i li diu a la Glòria que els nens han de repetir la pancarta, ja està mal feta, i la culpa directament a ella, ja que és la professora de plàstica. La Coralina segueix de mal humor, i ara carrega contra l’Elisenda, i li diu que els vàters s’han d’arreglar. L’Eugeni i la Mireia arriben compartint el seu amor amb tothom, i la Coralina ja té plans per carregar-se el seu dia: li diu a l’Eugeni que marxarà de colònies amb els de primer. L’Eugeni no en té ganes, però a la Coralina tant se li’n fa. A classe, és el Pol ara qui està explicant Boeci als alumnes, mentre el Merlí és assegut al lloc del Pol controlant-lo. La Tània aprofita la situació per fer algun acudit a costa del Pol. El Merlí finalment li pren el lloc al Pol. El Merlí acaba parlant de les idees que ha tingut durant el temps amb els alumnes, i la Tània li demana alguna idea nova per fer alguna festa aquesta nit, quan el Merlí els hi diu que es tanquin a l’Institut per fer una festa. Desprès de classe, els alumnes comencen a pensar en el que ha dit el Merlí i acaben decidint amagar-se i quan el conserge plegui, robar-li les claus i muntar la festa.

 El Merlí ha anat al despatx de la Coralina. La Coralina li explica que al Bruno se li va escapar que li va robar l’examen de l’Eugeni. La Coralina li diu que desprès de saber això, no pot deixar-lo continuar donant classe a l’Institut. Comença la classe de la Coralina, però l’Iván no troba el seu mòbil. L’Oliver decideix trucar i el mòbil sona dins la motxilla de la Berta. Ella ho nega rotundament i l’Iván la intenta defensar, però la Coralina la fa fora de classe i diu que l’expulsarà una setmana. La Mireia intenta parlar amb la Coralina pel tema de les colònies de l’Eugeni. La Coralina li diu que l’Eugeni també li ha demanat no anar-hi perquè no veu capaç de portar sola la xerrada que la Mireia i l’Eugeni tenien preparada. La Mireia, enfadada, li demana explicacions a l’Eugeni. L’Eugeni ho nega, però la Mireia no se’l creu, fins que el Merlí els hi diu que la Coralina està intentant crear crispació entre tothom. L’Eugeni acaba al despatx de la Coralina per afrontar el tema de les colònies, però la Coralina li acaba explicant que va ser el Merlí qui li va robar l’examen de català. L’Eugeni s’enfronta al Merlí pel que va fer, però el Merlí li treu importància, dient-li que això ja és aigua passada.

 El Pau està mirant enfadat el passadís buit, on hi abans hi havia la pancarta. La Coralina el saluda, però el Pau marxa dient-li que està amargada per haver arrencat la pancarta. La Coralina l’expulsa, però el Pau li continua dient que ningú la vol. La Coralina va fins al lavabo, on torna a fotre un moc a la Glòria. El Pau li explica al Merlí tot el que li ha dit a la Coralina, i aquest el felicita. Mentrestant, la Coralina s’està barallant amb una cadena que no funciona, fins que li acaba caient la cisterna al cap, i la deixa estesa al lavabo mentre aquest es va inundant.

     El Pol està parlant amb el seu pare. L’Alfons li diu que necessita trobar alguna feina perquè van malament de diners ja que l’han fet fora del bar. El Pol li diu que no l’han fet fora, que simplement no hi havia prou clients. L’Alfons li diu que demani feina al taller amb el seu germà, i el Pol accepta desganat. El Marc s’emporta uns trastos per la seva festa. Un cop ha marxat, el Pau li demana a la seva mare quan li diran que ella i el seu pare han tornat, però la Lídia prefereix esperar. El Pol acaba al taller i pregunta per l’Óscar que no hi és. Un dels seus companys li diu que l’Óscar ja no treballa al taller, que el van fer fora. El Pol li demana explicacions al seu germà, que li diu que el van fer fora i que va demanar un crèdit per poder seguir pagant les factures. Acorden no dir-li res al seu pare i solucionar el problema els dos junts.

 La Coralina segueix sense vida al lavabo, quan el conserge plega. Els Peripatètics aprofiten i fan colar al Gerard per la finestreta per robar les claus, quan un dels homes de la neteja apareix i s’amaguen corrents. Quan ja no hi ha perill, continuen amb el seu pla, i amb les claus s’amaguen als vestidors. El Gerard però, s’ha perdut i acaba amagat amb la Mònica al lavabo del costat de la Coralina. L’Iván i la Berta acaben al magatzem. Els Peripatètics es comencen a avorrir, i el Gerard comença a xatejar amb la Mònica ja que no poden parlar per si algú els sent. El Gerard li proposa que s’emboliquin, però quan la Mònica no diu res, el Gerard li diu que era broma. La Berta mentrestant ha dibuixat el seu nom a la paret, i l’Iván i la Berta estan fent servir una pissarra per parlar. La Berta li dona les gràcies per defensar-la. Els dos senten un soroll i s’amaguen. Ha arribat el Pol, que pregunta pels altres. El Pol està trist, i la Berta intenta consolar-lo, però quan veu que a l’Iván l’està molestant, la frena.

 Ja han tancat l’Institut, pel que significa que la festa comença pels Peripatètics. El Marc i l’Oliver decideixen posar-li un afrodisíac al Gerard, per veure com acaba. El Pol li explica a la Berta que el seu germà ha demanat un crèdit. La Míriam li explica al Merlí que acollirà a l’Oliver a casa. Li explica també que l’Iván està enamorat. El Merlí li diu que ja ho sap i que ha amagat el mòbil de l’Iván en la motxilla de la Berta, per intentar ajuntar-los. L’Iván intenta parlar amb ella durant la festa i li diu que li agradaria deixar de picar-se sempre amb ella i passar a ser amics. El Gerard es beu l’afrodisíac que li fa efecte de seguida, i li acaba tirant els trastos a la Tània. El Pol li diu que pari, pel que la Tània s’enfada i li pregunta al Pol si no li poden dir res bonic. Les noies han acabat al lavabo de les noies, i el Gerard les segueix per continuar lligant amb la Tània. La Berta el fa fora, i la Tània li pregunta a la Mònica pel Gerard. Ella li diu que no en vol saber res, quan la Berta se n’adona que el lavabo està inundat, però acaben desistint quan veuen que està la porta tancada per dins.

 El Pol està fumant amb l’Uri i el Joan, i aquest els hi pregunta d’on ha tret l’herba. El Marc para la festa per dir que ha trobat el cadàver de la Coralina. Tots estan expectants fins que el Marc els hi ensenya la guineu dissecada i la festa continua. El Merlí comença a flirtejar amb la Míriam, però aquesta el rebutja, i li diu que ho fa per l’Iván. El Joan li explica al Pol que ja ha deixat al Joan d’abans, que ara és una persona nova, i que s’assembla més a ell. L’Oksana s’acosta al Joan i comencen a flirtejar. El Pol agafa a la Berta i li explica el que va passar amb la mare de l’Iván i les condicions amb les que el va perdonar. El Pol però intenta fer-li un petó, quan l’Iván enfadat l’aparta. El Pol continua picant-lo fins que l’Iván li fot un cop de puny. L’Iván marxa enfadat al lavabo i també se n’adona que esta inundat, i intenta esbrinar perquè, però sent unes veus i s’amaga, són la Berta i la Mònica acaben també al lavabo, i li està explicant el que li ha dit el Pol rient. La Tània està intentant curar-li el llavi quan el Pol es posa a plorar i l’abraça. La Tània es troba al Marc, al Gerard i a l’Uri, quan el Marc li diu al Gerard el que ha fet ja que li diu que està cansat d’ell. Davant d’això el Gerard i la Tània decideixen venjar-se.

     Arriba el matí, i els Peripatètics dormen, menys l’Iván i el Marc com ja havíem vist, i el Joan i l’Oksana que s’estan embolicant amagats a terra. El Marc desperta als Peripatètics, i la Berta acaba al lavabo, on finalment obra la porta i s’hi troba el cos sense vida de la Coralina. La policia s’emporta el seu cos, mentre els professors es lamenten. Davant la nova vacant, el Merlí proposa a l’Eugeni rellevar-la, però diu que el que farà serà castigar als Peripatètics. Els Peripatètics són a classe, bastant tocats pels fets, quan l’Eugeni i el Merlí arriben i els hi expliquen que la Coralina efectivament és morta, i que avui no hi hauran classes, però que ells es quedaran castigats a netejar tot. L’Eugeni marxa i el Merlí s’acomiada dels seus alumnes fins passat Nadal.

## Elenc

* Carlos Cuevas com Pol Rubio
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells (\*)

(\*) No apareix tot i sortir als crèdits

* Merlí Bergeron
* Pol Rubio
* Coralina
* Eugeni Bosch
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Lídia
* Anna
* Elisenda
* Pau Vilaseca
* Óscar Rubio
* Glòria
* Alfonso Rubio
* Enric Grau
* Míriam Blasco
* Ricard Vilaseca
1/24 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Anna Barrachina com Lídia
* Cristina Genebat com Anna
* Sandra Monclús com Elisenda
* León Martínez com Pau Vilaseca
* Oriol Pla com Óscar Rubio
* Assun Planas com Glòria
* Boris Ruiz com Alfonso Rubio
* Carlos Vicente com Enric Grau
* Anna Ycobalzeta com Míriam Blasco
* Isaac Alcayde com Ricard Vilaseca (\*)

(\*) Apareix al capítol tot i no sortir als crèdits

## Continuïtat

* La Coralina mor degut a un accident.
* La Berta és la primera en dibuixar el seu nom en una paret del magatzem.
* La Berta descobreix pel Pol que l'Iván n'està enamorat.
* El Pol descobreix que l'Óscar ha perdut la feina.
* L'Oliver va a viure amb l'Iván i la Míriam.
* La Lídia ha tornat amb el Ricard però només ho sap el Pau.
* El Joan i l'Oksana s'emboliquen.
* La Coralina explica a l'Eugeni que va ser el Merlí qui li va robar l'examen.

## Frases

**Coralina**: Arribo al vestíbul i veig penjat aquest mural vergonyós.

**Coralina**: (A la Glòria) Si tant voleu desitjar bones festes, feu-ho a tothom, no a “totho”.

**Coralina**: Avisa al conserge que vinguin a arreglar els vàters
**Elisenda**: No funcionen?
**Coralina**: No pixes tu? Si ho fas comprovaràs que les cisternes van quan els hi dona la gana.

**Coralina**: (A l'Elisenda) Què, et penses moure? O només ho fas per la Independència.

**Marc**: (Al Merlí) Tu avui no treballes, o què?

**Pol**: Boeci deia què.....
**Tània**: Ui que no se’n recorda

**Pol**: Tens un punt més a l’examen
**Merlí**: Vamos toro!

**Merlí**: (A l'Eugeni) Ja et vaig dir a principi de curs que algun dia coneixeríem a algú pitjor que tu i que jo.

**Pau**: (A la Coralina) Tu ets una coixa amargada!

**Tània**: (Al Pol) Si no vigiles on la fiques no és problema meu.
## Música

* **ALIVE**, Juanma Baena feat. Eimy Sue
* **SUMMER NIGHTS**, Albert Gonzalez feat. Marcella Precise
* **MOVE YOUR BODY**, Jossie feat. Diana Francesca
* **2 NUTS AND A WINNER**, Albert Kick feat. Faceless
* **EL NADAL MÉS TROPICAL**, Gertrudis

Sonen durant la festa dels Peripatètics a l'Institut.

* **LET IT SNOW**, Jule Styne

Sona mentre els alumnes es desperten a classe.

* **QUAN SOMRIUS**, Enric Verdaguer, Els Catarres, Nyandú, Casa Rusa, Blaumut, Elena Gadel, Teràpia de Shock, Cesk Freixas, Obeses.

Sona durant el muntatge Nadalenc del final.

## Curiositats

* **Anicius Manlius Severinus Boethius** fou un filòsof cristià, teòleg i escriptor llatí del segle VI, que tingué una gran repercussió en l'edat mitjana. És venerat com a sant per l'Església catòlica.
* L'Anna M. Barbany (Carmina Calduch) i la Marta Marco (Gina Castells) apareixen als crèdits tot i no aparèixer al capítol.
* Aquest capítol marca l'última aparició de Pepa López (Coralina), ja que mor per un accident.
* Aquest capítol marca també l'última aparició del Carlos Vicente (Enric Grau) i la Cristina Genebat (Anna), per la desaparició dels seus personatges en la Tercera Temporada.
* L'Isaac Alcayde (Ricard Vilaseca) apareix al capítol tot i no sortir als crèdits.